Ghinea (USR): Nicuşor Dan e hărțuit de Voineag pentru că a avut cojones să nu lase hectare de parc să se piardă / Securiştii Klaus Iohannis şi Marcel Ciolacu fură curent grav de tot
Cristian Ghinea, reponsabil de politici publice la USR, l-a criticat vineri pe procurorul-șef al DNA, Marius Voineag, după ce instituția a ridicat documente de la Primăria București legate de amenda dată de Poliția locală proprietarului zonei retrocedate din Parcul IOR, amendă de 35 de milioane de euro dată pentru schimbarea destinaţiei sau reducerea suprafeţei spaţiului verde.
"Voineag a luat-o razna complet. A trimis DNA peste Nicușor pentru că a… dat amendă prea mare ălora de distrugeau parcul IOR. Repet: Nicuşor Dan e hărțuit de Voineag pentru că a avut cojones să nu lase hectare de parc să se piardă. Borfaşilor le place statul slab. DNA-ul ăla de aplica dreptatea e îngropat. Securiştii Klaus Iohannis şi Marcel Ciolacu fură curent grav de tot. CSM, kiss my…", a scris Ghinea pe o rețea socială.
Ancheta DNA vizează modul în care s-au făcut detașările la Politia Locală înainte de a fi dată amenda record de 35 de milioane de euro proprietarilor terenului de 12 hectare din Parcul IOR, au declarat surse oficiale pentru G4Media.ro.
Primarul general Nicușor Dan le-a confirmat jurnaliștilor că "DNA ridică documente legate de o amendă dată de Poliția locală".
Primarul general al Capitalei anunţa, pe 31 octombrie 2023, că Poliţia Locală a aplicat o amendă de 35 milioane de euro proprietarului terenului retrocedat din Parcul IOR. El explica că amenda a fost aplicată în baza unui articol din Legea 24/2007 care penalizează schimbarea destinaţiei sau reducerea suprafeţei spaţiului verde.
Nicuşor Dan a anunțat, în 21 noiembrie, că amenda de 35 milioane de euro aplicată de Poliţia Locală proprietarului terenului retrocedat din Parcul IOR a fost contestată. El a menţionat că Primăria se va apăra în instanţă şi s-a declarat convins că autoritatea locală are dreptate.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank